L 71/12
DA
Den Europæiske Unions Tidende
9.3.2023
(4)
Siden en nylig ændring (4) af Europa-Parlamentets og Rådets forordning (EF) nr.
853/2004 (5) omfatter højt forarbejdede produkter også fedtderivater og fødevarearomaer, der er godkendt i henhold til Europa-Parlamentets og Rådets forordning (EF) nr.
1334/2008 (6), der er genstand for behandlinger, der udelukker enhver risiko for folke- eller dyresundheden.
Gennemførelsesforordning (EU) 2021/405 bør ændres for at være i overensstemmelse med denne ændring.
(5)
Aserbajdsjan har forelagt en kontrolplan, der omfatter rogn og kaviar.
Denne plan giver tilstrækkelige garantier og bør derfor godkendes.
(6)
Libanon har forelagt en kontrolplan, der omfatter honning.
Denne plan giver tilstrækkelige garantier og bør derfor godkendes.
(7)
Isle of Man er opført i tabellen i bilag –I til gennemførelsesforordning (EU) 2021/405 med henblik på eksport til Unionen af fåre- og gedekød.
Isle of Man har imidlertid meddelt Kommissionen, at virksomheden ikke længere er interesseret i at eksportere gedekød til Unionen.
Oplysningerne vedrørende Isle of Man og fåre- og gedekød i nævnte tabel i bilag –I til gennemførelsesforordning (EU) 2021/405 bør derfor kun omfatte fårekød.
(8)
Japan er opført i tabellen i bilag –I til gennemførelsesforordning (EU) 2021/405 med henblik på eksport til Unionen af svinekød.
Japan har imidlertid meddelt Kommissionen, at landet ikke længere er interesseret i at forelægge en kontrolplan for svinekød, men har til hensigt kun at anvende svinekød med oprindelse i enten medlemsstater eller tredjelande, hvorfra det er tilladt at indføre sådanne produkter til Unionen.
Oplysningerne vedrørende Japan for svinekød bør derfor tilpasses i overensstemmelse hermed i bilag –I til gennemførelsesforordning (EU) 2021/405.
(9)
Det Forenede Kongerige er opført i tabellen i bilag I til gennemførelsesforordning (EU) 2021/405 med henblik på eksport til Unionen af kaninkød.
Det Forenede Kongerige har imidlertid meddelt Kommissionen, at landet ikke længere er interesseret i at forelægge en kontrolplan for kaninkød, men har til hensigt kun at anvende kaninkød med oprindelse i enten medlemsstater eller tredjelande, hvorfra det er tilladt at indføre sådanne produkter til Unionen.
Oplysningerne vedrørende Det Forenede Kongerige for kaninkød bør derfor tilpasses i overensstemmelse hermed i bilag –I til gennemførelsesforordning (EU) 2021/405.
(10)
Thailand har ikke forelagt Kommissionen en kontrolplan for mælk.
Thailand har imidlertid givet garantier for, at der kun anvendes mælk fra enten medlemsstater eller tredjelande, hvorfra det er tilladt at indføre mælk til Unionen.
Landet har også meddelt Kommissionen, at denne slags mælk, der skal eksporteres til Unionen, ikke vil være begrænset til sammensatte produkter, der indeholder forarbejdede mejeriprodukter.
Oplysningerne vedrørende Thailand for mælk bør derfor tilpasses i overensstemmelse hermed i bilag –I til gennemførelsesforordning (EU) 2021/405.
(11)
USA har forelagt en kontrolplan, der omfatter naturtarme.
Denne plan giver tilstrækkelige garantier og bør derfor godkendes.
(12)
Rwanda er i øjeblikket opført i tabellen i bilag I til gennemførelsesforordning (EU) 2021/405 for honning, og Colombia og Syrien er opført på listen for naturtarme.
Da disse tredjelande ikke har forelagt Kommissionen planer for de respektive produkter, bør disse rækker udgå af tabellen i bilaget.
(13)
Moldova har forelagt et salmonellabekæmpelsesprogram for flokke af æglæggende høner for at få tilladelse til indførsel til Unionen af klasse A-æg, jf. artikel 7 i gennemførelsesforordning (EU) 2021/405.
Dette kontrolprogram blev vurderet med tilfredshed af Kommissionen.
Overholdelsen af kravene vedrørende salmonellabekæmpelse i henhold til artikel 10, stk.
6, i Europa-Parlamentets og Rådets forordning (EF) nr.
2160/2003 (7) blev kontrolleret to gange under den audit, som Kommissionen gennemførte i april 2022 (8).
Moldova bør derfor få tilladelse til at indføre klasse A-æg til Unionen.
(4) Kommissionens delegerede forordning (EU) 2022/2258 af 9. september 2022 om ændring og berigtigelse af bilag III til EuropaParlamentets og Rådets forordning (EF) nr.
853/2004 om særlige hygiejnekrav vedrørende animalske fødevarer for så vidt angår fiskevarer, æg og visse højt forarbejdede produkter og om ændring af Kommissionens delegerede forordning (EU) 2019/624 for så vidt angår visse toskallede bløddyr (EUT L 299 af 18.11.2022, s. 5).
(5) Europa-Parlamentets og Rådets forordning (EF) nr.
853/2004 af 29. april 2004 om særlige hygiejnebestemmelser for animalske fødevarer (EUT L 139 af 30.4.2004, s. 55).
(6) Europa-Parlamentets og Rådets forordning (EF) nr.
1334/2008 af 16. december 2008 om aromaer og visse fødevareingredienser med aromagivende egenskaber til anvendelse i og på fødevarer og om ændring af Rådets forordning (EØF) nr.
1601/91, forordning (EF) nr.
2232/96, forordning (EF) nr.
110/2008 og direktiv 2000/13/EF (EUT L 354 af 31.12.2008, s. 34).
(7) Europa-Parlamentets og Rådets forordning (EF) nr.
2160/2003 af 17. november 2003 om bekæmpelse af salmonella og andre bestemte fødevarebårne zoonotiske agenser (EUT L 325 af 12.12.2003, s. 1).
(8) GD (SANTE) 2021-7268 — endelig rapport findes på https://ec.europa.eu/food/audits-analysis/audit-report/details/4533